Menippus
Menippus fuit philosophus Graecus, qui Cynicis adnumeratur. Menippus primus in litteris satiricis orationem solutam versibus miscuit (ex quo notio prosimetri), quare tale genus litterarum "satura Menippea" appellatur.

De vita 
De Menippi vita fere nihil notum est. Diogenes Laertius Menippum servum Phoenicium fuisse narrat, qui mendicando et pecunia faenori danda divitias adeptus denique Thebis in civitatem acceptus esse videtur. Postea dolo divitiis amissis se suspensisse traditur. Num autem Diogeni danda sit fides, disputatur.

Opera 
De Menippi scriptis nihil nisi tituli exstant, quorum apud Diogenem Laertium mentio fit:

 Inferiae (Νέκυια);
 Testamenta (Διαθῆκαι);
 Epistulae deorum lepidae (Ἐπιστολαὶ κεκομψευμέναι ἀπὸ τῶν θεῶν προσώπου)
 In physicos, mathematicos et grammaticos (Πρὸς τοὺς φυσικοὺς καὶ μαθηματικοὺς καὶ γραμματικοὺς);
 De die Epicuri natali (Γονὰς Ἐπικούρου) 
 De die vicesimo colendo (Τὰς θρησκευομένας ὑπ' αὐτῶν εἰκάδας).

Diogenes Laertius eum tredecim libros conscripsisse refert, quorum argumenta in ludibrium vertit. Cum sint amissi, genus eorum tantum in aemulorum libris cognosci potest. Inter eos Lucianus Samosatensis et Marcus Terentius Varro numerantur. In Luciani Dialogis mortuorum Menippus etiam tamquam persona litteralis inducitur.

Bibliographia 
 Diogenes Laertius, De vitis et dogmatibus clarorum philosophorum ed. H. S. Long. Oxoniae: Clarendon Press, 1964. 2 voll. (Scriptorum Classicorum bibliotheca Oxoniensis)
 Diogenis Laertii vitae philosophorum edd. Miroslav Marcovich et Hans Gärtner. 3 voll. Stuttgarti: B. G. Teubner; Monaci: K. G. Saur 1999-2002. (Bibliotheca Teubneriana)
 Marcus Terentius Varro: M. Terenti Varronis Saturarum Menippearum reliquiae. Ed. a A. Riese. Lipsiae 1865
 Rudolf Helm: Lucian und Menippos. Lipsiae/Berolini 1906
 Eugene P. Korkowski: Menippus and his imitators: a conspectius, up to sterne, for a misunderstood genre. 1979
 Eugene P. Kirk: Menippean satire. 1980
 Frederick J. Benda: The tradition of Menippean satire in Varro, Lucian, Seneca and Erasmus. Ann Arbor, Mich. 1983
 Joel C. Relihan: A history of Menippean satire to A. D. 524. Madison 1985
 Joel C. Relihan: Ancient Menippean satire. Baltimore; Londinii 1993
 Werner von Koppenfels: Der Andere Blick oder das Vermächtnis des Menippos. Paradoxe Perspektiven in der europäischen Literatur. Monaci 2007

Nexus externi 
 Diogenes Laertius: Vita Menippi (Anglice)
 Diogenes Laertius: Vita Menippi (Graece)

Philosophi Graeci
Nati saeculo 4 a.C.n.
Mortui saeculo 3 a.C.n.
Scriptores Syropalaestinae Graecoromanae
Auctores Graeci antiqui